Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: 1. A Büntetõ Törvénykönyvrõl szóló 1978. évi IV. törvény (a továbbiakban: Btk.) a XIV. Fejezet II. Címében, „A
Paragraph Index: 515

2. A Btk. 199. §-ának alkotmányossági vizsgálata iránt több indítványozó, és — a folyamatban lévõ eljárások felfüggesztése mellett — több bíróság fordult az Alkotmánybírósághoz. Az indítványok egy része a büntetõ rendelkezéssel szoros összefüggésben érintette a Btk. 201. § (1) bekezdését, a 200. §-át, a 209. §-át, valamint a 210/A. § (2) bekezdését is, továbbá egy indítvány sérelmezte a Btk.-ban szereplõ kifejezések („nemi erkölcs elleni”, „természet elleni”, „fajtalankodik”, „fajtalanság”) alkotmányosságát is. Az Alkotmánybíróság — a vizsgálandó kérdések tárgyi összefüggése miatt — az indítványokat egyesítette és egy eljárásban bírálta el. 2.1. A több indítványozó részérõl közösen benyújtott beadvány szerint a Btk. 199. §-a sérti a diszkriminációnak az Alkotmány 70/A. §-ából következõ tilalmát. Álláspontjuk, hogy „a természet elleni fajtalanság bûncselekménnyé nyilvánítása beavatkozást jelent a magánélethez, valamint a magántitokhoz való jogba, pontosabban ezek korlátozását eredményezi, mégpedig diszkriminatív módon, csak az állampolgárok egy csoportjára (szexuális kisebbségre) nézve”. Az indítványozók érveket sorakoztattak fel annak bizonyítására, hogy a magánélet legbensõbb körébe tartozó szexuális vonzalmak büntetõjogi tiltása az állam szükségtelen és aránytalan beavatkozása, ami nem is alkalmas az alapul szolgáló cél — „az egészséges pszichoszexuális fejlõdés”, illetve „a fiatalok testi és lelki egészséghez való joga” — elérésére. Ezen túlmenõen az indítványozók a Btk. 199. §-a alkotmányellenességének megállapításával összefüggésben — annak bizonyítékául, hogy támogatják a gyermekek harmonikus fejlõdésének védelmében a büntetõjogi eszközöket is, ha azok nem diszkriminatívak — javasolták: az Alkotmánybíróság hívja fel az Országgyûlést annak megfontolására, hogy a megrontás törvényi tényállásában meghatározott sértetti (passzív alanyi) korhatárt emelje fel, azaz a beleegyezési korhatárt magasabban, de egységesen határozza meg. 2.2.1. A Btk.-nak a nemi erkölcs elleni bûncselekményekre vonatkozó több rendelkezését is sérelmezõ indítványozó a Btk. 199. §-át ugyancsak az Alkotmány 70/A. §-ával tartotta ellentétesnek. Álláspontja szerint a Btk. 199. §-a, valamint a 201. § (1) bekezdésének a közösülést tiltó része alkotmányellenes a tekintetben is, hogy „igen kis korkülönbségû résztvevõk szexuális kapcsolatát is kriminalizálja, s e törvényi cél önkényes, nincs alkotmányos indoka”. A Btk. 199. §-a, valamint a 201. § (1) bekezdése sérti továbbá „a jogbiztonságot, mivel egy fiatalkorú és kiskorú pár eleinte legális szerelmi párkapcsolatát az idõsebb partner tizennyolcadik évének betöltésétõl hirtelen büntetendõvé, illetve büntethetõvé teszi mindaddig, míg a fiatalabb partner is be nem tölti a 18., illetve a

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes